Τραγανός γαύρος πανέ, με σκορδαλιά μαϊντανού
Τα παιδιά θα ξετρελαθούν με τον γαύρο πανέ και τη σκορδαλιά με το λεμόνι και το μαϊντανό.
800 γρ. φιλέτα γαύρου (φρέσκα ή κατεψυγμένα), 1 φλιτζ. τσαγιού αλεύρι για όλες τις χρήσεις, 1/2 φλιτζ. καλαμποκάλευρο ή σιμιγδάλι ψιλό, 1/2 κουτ. γλυκού κουρκουμάς, σε σκόνη, ελαιόλαδο, για το τηγάνισμα, αλάτι, πιπέρι φρεσκοτριμμένο, 60 γρ. χωριάτικο ψωμί (προτιμότερο μπαγιάτικο), μουλιασμένο σε λίγο νερό και καλά στυμμένο, 40 γρ. φύλλα μαϊντανού, 1-2 σκελίδες σκόρδου, 40 ml ξίδι από κόκκινο κρασί, 60 ml χυμός λεμονιού, 120 ml ελαιόλαδο, αλάτι, πιπέρι φρεσκοτριμμένο
Χτυπάμε στον πολυκόφτη το ψωμί με τον μαϊντανό και το σκόρδο για 1-2 λεπτά.Ρίχνουμε αλατοπίπερο, το ξίδι και το λεμόνι, συνεχίζοντας το χτύπημα και σταδιακά το ελαιόλαδο, μέχρι να σχηματιστεί μια λεία σφιχτή σάλτσα. Αδειάζουμε τη σκορδαλιά σε ένα μπολ και τη διατηρούμε στο ψυγείο.Ρίχνουμε σε ένα τηγάνι ελαιόλαδο τόσο ώστε να καλύψει το σκεύος κατά το 1/4 και το ζεσταίνουμε σε μέτρια φωτιά. Παράλληλα αναμειγνύουμε σε ένα πιάτο όλα τα υλικά εκτός από τα ψάρια.Περνάμε τα ψάρια από το μείγμα, τα τινάζουμε να φύγει το περιττό αλεύρι και τα τηγανίζουμε για περίπου 1 λεπτό από κάθε πλευρά, μέχρι να ροδίσουν και να γίνουν τραγανά.Τα βγάζουμε με τρυπητή κουτάλα και τα αφήνουμε σε χαρτί κουζίνας, ώστε να στραγγίξουν από το περιττό λάδι. Σερβίρουμε με βραστά φασολάκια και τη σκορδαλιά μαϊντανού.
Γαύρος,Ψάρι